Varsojen verkoston kokous 20. marraskuuta 2020 klo 13-15

paikka: teams

Läsnä: Satu Aalto, Maiju Harju, Anna Hokkanen, Reetta Kannas, Iina Kaustinen, Eija Kopponen, Jenni Mäkelä, Mervi Nikula, Piia Peltokangas, Nina Petander, Kerttu Pietilä, Leena Pylkkö (pj), Nina Sallinen, Sanna-Mari Samu, Tuula Siira, Elina Suomalainen, Janina Svart, Salla Wahlman, Nina Ärnfors

1. **Ajankohtaisia asioita ja kirjastojen kuulumisia**

* 25.-26.11. Lukuintoa-webinaari <https://www.kirjastot.fi/ammattikalenteri/koulutus-ja-seminaarit/lukuintoa-lasinspiration-webinaari-25-26?language_content_entity=fi>
* 1.12. pakopelikoulutus Porissa (järjestetään läsnäolotilaisuutena, huomioidaan turvavälit)
* 10.12. pakopelikoulutus Turussa (järjestetään läsnäolotilaisuutena, huomioidaan turvavälit)
* Lanu-neuvoston palaveri 8. 12.
* Oletteko huomanneet mentorointiohjelman? Ainutkertainen tilaisuus perehtyä esim. lanu-työhön yhdessä asiasta innostuneen kollegan kanssa.
* Tarinatornado pe 12.3.2021

Kirjastojen kuulumisia, chatista kopioituna:

Samu Sanna-Mari:

Paimiossa keskitytty omatoimen avaukseen ja järjestelyihin, mutta paikallisista nuorista pitää olle ylpeitä, että heistä ei ole ollut kovinkaan paljon ongelmia. Etävinkkauksia tehty muutamaan otteeseen ja lähikoulun alaluokille on päässyt tekemään ihan paikanpäälle vinkkausta. Kirjalaatikot kouluille ovat poikkeuksellisena aikana kasvattaneet suosiotaan.

​

Kannas Reetta

Stoorissa vietettiin peliviikkoa. Turku Game Academy tuli vetämään pelipisteitä. Pelattiin suosittuja esports-pelejä.

​

​

Hokkanen Anna

Ulvilan kuulumisia Varsoille:

* loppuvuonna ei ole tapahtumia yksittäisiä satuhetkiä
* yökirjastoja on vedetty yksi luokka kerrallaan, viimeinen ensi viikolla
* päiväkodeille lähtee satupasseja jossa ahkerat lukijat palkitaan
* nuokkarilla ollut teemavinkki halloweenina pe-iltana ja jatkuu ensi vuonna ystävänpäivänä
* tulossa (toivottavasti) ensi vuonna:
* kirjakahvila yhteistyössä Ulvilan nuorisovaltuuston kanssa
* suunnitelmissa positiivinen somekampanja lukevista kaupunkilaisista, erityisesti perheistä

​

Nikula Mervi

Maskussa käyty vinkkaamassa Maskun kaikki alakoulut ja yläkoulussa valitettavasti vain yhdessä luokassa. Aika ei vaan anna myöden. Satuhetkissä käynyt 11/osallistujaa kerta. Päiväkodit eivät käy täällä, mut mä olen käynyt kiertämässä parissa päiväkodissa. Tapahtumia siirretty ens vuoteen (Kepler, Satuseikkailu ja yökirjastot)

​

Iina Kaustinen:

Salossa parhaillaan kaksi Lukeva Salo -hanketta, opetuspuolen hanke keskittyy varhaiskasvatukseen ja esiopetukseen, kirjaston hanke yläkouluihin: tarkoitus saada kirjavinkkaus ja muu koulun ja kirjaston yhteistyö toimivaksi koko kaupungin alueella, uudistaa Koulun ja kirjaston yhteistyöohjelman sisältöjä. Salossa ollaan myös tekemässä Kulttuurikasvatussuunnitelmaa, minä kirjaston edustajana Sanataide ja kirjallisuus -ryhmässä.

​

Elina Suomalainen  
Nousiaisiin on tulossa lautapelivinkkausta yhteistyössä nuokkarin kanssa. Meillä lanseerattiin juuri nuorisovaluuston hankkeen perustama harrastusvälinelainaamo, josta voi lainata mm. lautapelejä, sulkapallomailoja, ukulelen...

Myös Nousiaisissa on vinkattu osa alakouluista ja kasiluokat. Satutunneilla on käynyt porukkaa, joulukuulle tulossa vielä nukketeatteri. Ensi keväänä ja syksynä on tulossa myös kaikille eskareille sanataidepajoja, joita allekirjoittanut vetää (valmistuin sanataideohjaajaksi tänä syksynä).

​

Maiju Harju  
Porissa pyörii etävinkkaukset, koska koulut eivät saa käydä missään eikä kouluille saa mennä. Lisäksi keräämme kirjapaketteja luokille tietty. Ollaan pidetty jokusia koulutuksia/vinkkauksia opeille, jossa kerromme kirjaston ajankohtaisia kuulumisia ja vinkkaamme tietyille luokille sopivia kirjoja. Satutuokioita on pidetty pitkin syksyä, niissä on kyllä käynyt perheitä aina.

​

Salla Wahlman  
Porissa Tarinat tavaksi -hanke sai jatkoa 30.6.2021 saakka.

Eija Kopponen   
Somerolla on ollut 1.-2.-luokkien tarinapajoja, joissa lapset pääsivät taiteilemaan itse tarinan kuultuaan. Ohjaana oli kuvataiteilija Keanne van de Kreeke. Meillä on nyt hieno näyttely kirjaston pylväissä. Star Wars-hahmot tulivat käymään Somerolla 3.10. Mukana oli mm. Darth Vader ja kaikkiaan viisi ST-hahmoa. Kävijöitä tuli sopivasti, ettei koronavaaraa ollut. Oli myös mm. sädemiekkaaskatelua, kirjanäyttely ST aineistosta ym.

​Kerttu Pietilä  
Ruskolla ja Vahdolla on pidetty Iina Juutisen toimesta 1-2 luokille sanataidetyöpajoja, 3. luokkalaisten kirjavinkkaukset menossa, 5. luokkalaiset kävivät Halloween-pakohuoneissa, Vahdon lastenosastoa suunnitellaan lapsia osallistaen, Ruskon pääkirjaston Satuhetkissä ei lainkaan kävijöitä, osallistavat vertaisvinkkaukset eivät innostaneet opettajia, nuorison kanssa ei ongelmia omatoimikirjastossa.

​

Nina Petander  
Raisiossa lukukoordinaattori Mia pyörittää Opetusministeriön hankerahoituksella varhaiskasvatukselle eskarikierrosta ja päiväkodeille varjoteatteria, ykköset ja kakkoset käyvät kirjastossa ja tekevät sanataidetta ja saavat vinkkausta. Minä vinkkaan ala- ja yläkoulua, ja Rasekon oppilaat pitävät satuhetkiä rajatulle yleisölle. Eli paljon ryhmiä käy kirjastossa, ainoastaan yleisötapahtumia ei järjestetä.

​

Piia Peltokangas

Satutunnit pyörivät Huittisissa molemmissa kirjastoissa. Pidämme eri satutunnit kotihoidossa oleville ja päivähoidossa oleville. Kirjavinkkaukset alakouluille pyörivät. Minä olen Huittisten vinkkari ja me tarjoamme kakkosille ja vitosille vinkkaukset kerran lukuvuodessa. Olen käynyt kouluilla ja kirjastojen lähellä olevat oppilaat ovat käyneet kirjastoissa.

Minun työpisteeni on täällä Vampulan lähikirjastossa ja olen vetänyt ekaluokkalaisille kirjastopassiopetusta (kuusi krt käyntejä kirjastossa, neljä jo pidetty, seuraava maanantaina), Vampulan eskareiden kanssa vietimme nallekuuta lokakuussa. Heidän nallet olivat hoidossa kirjastossa koko kuun ja lokakuun lopussa eskarilaiset saapuivat nalleseikkailuun, jossa selvisi, mitä nallet olivat kirjastossa kuukauden ajan puuhanneet.

Lokakuussa Sallilan koulu (Vampulan kirjaston lähikoulu) vietti lukupäivää ja kävin pitämässä ykköskakkosille koulussa satutunnin ja kolmosneloset sekä vitoskutoset tulivat kirjastoon runotyöpajaan. Teimme kirjanselkärunoja ja Black out poetry -runoja.

Maanantaina kolmoset tulevat Peukaloiset retket seikkailuun tänne Vampulan lähikirjastoon.

Ensi viikolla osallistumme myös Vampulan joulunavaukseen järjestämällä jouluaskartelupajan.

​

Siira Tuula  
Naantalissa on etävinkkaamista nyt paljon, etätiedonhaunopastus ei ole innostanut ainakaan toistaiseksi opettajia. Satutunteja ei voida pitää, kun ollaan ahtaasti väistötiloissa, mutta pian on alkamassa kunnan Lukemaan-hanke, jossa keskitytään etenkin alle kouluikäisten ja lasiperheiden lukemiseen. Aloituskokous on tulossa ensi viikolla, jonka jälkeen tiedämme enemmän, miten kirjasto tulee olemaan hankkeessa mukana. Nuoriso-ohjaaja käy kirjastossa kerran viikossa jututtamassa nuoria ja pari vinkkausta olen ehtinyt tehdä myös yläasteikäisille.

​

Janina Svart  
Paraisilla on uusi nuorille suunnattu hanke alkamassa. Hanketyöntekijä aloitti viime kuun puolivälissä, ja hanke jatkuu 2021 loppuun. Toisen hankkeen työntekijä (Koko Parainen lukee) on tehnyt kirjavinkkivideoita alakoululaisille ja itse olen tehnyt seiskoille ja kaseille. Tällä viikolla kaikki seiskat ja kasit ovat käyneet kirjastossa lainaamassa. Tiistaina meillä oli Unga poeters sällskap-kirjallisuusryhmä koossa. Pari satutuntia on pidetty pienille ryhmille.

​

Jenni Mäkelä   
Kuulumisia Loimaalta: Luokat käyvät lainauskäynneillä sovittuina aikoina ennen kirjaston aukeamista. Olemme myös koonneet toiveiden mukaan luokille kirjapaketteja. Yläkoululaisille myös "vinkattu" PowerPointin avulla eli siihen koottiin kirjavinkkejä ja esim. kirjoihin sopivia kirjatrailereita. Opettaja näytti PP:n luokassa, keräsi oppilaiden kirjatoiveet ja haki valmiiksi lainatut kirjat luokkaan. Satuhetkiä ei tänä syksynä ole järjestetty lainkaan. Päiväkodit eivät käy kirjastossa.

1. **Ensi vuoden toimintasuunnitelma**

* Ajatellaan ensin tätä vuotta: miltä Varsojen toiminta tuntuu, minkälaista se on? Mikä on sellaista, mitä halutaan jatkaa, mitä muuttaa?
* Leena esitteli organisaatiopsykologisen käsitteen: koherenssin tunne (Sense of Coherence). Se tarkoittaa tunnetta oman työn merkityksellisyydestä ja siitä, että on tarpeellinen ja arvokas osa jotain porukkaa. Toive on, että Varsat voivat luoda tätä tunnetta.
* Hetken mietittiin kulunutta vuotta, muistiinpanot näkyy täällä:

https://jamboard.google.com/d/1pApGM56uwoQtT0sRYOGg\_0F3oeQu59z1NYRa59gajWk/viewer?f=0

* Toimintasuunnitelmaa valmistellaan jo nyt, jotta sen pääkohdat saadaan AKE-toiminnan valtionavustukseen. Suunnitelman on muuten oltava valmiina vasta tammikuussa.
* nyt voi tuoda esille sellaisia ideoita, joihin tarvitaan rahoitusta
* ainakin kevätkausi joudutaan suunnittelemaan koronaturvallisesti etänä toteutettavaksi
* yhteisiä materiaaleja tulossa lisää: videokamerat, Bee-bot -robotit…
* toimintasuunnitelmaan lisättiin: nuorten kesäkampanja (oli jäänyt epähuomiossa pois, vaikka Ytimen kokouksessa tämä sovittiin)
* Reetta kysyy Stoorissa, miten kesäkampanjan suunnittelussa toimitaan
* Leena kysyy mediamatka-materiaalin tilannetta Saagassa

1. **Ytimen koostumus**

* sovitaan siitä, millä tavalla muodostetaan ensi vuoden Varsojen Ydinryhmä, ja mikä sen suhde on Seinäjoen lanu-neuvoston toimintaan.
* Verkoston jäseniä on pyydetty ilmaisemaan halukkuutensa toimia ytimessä.
* Uusia kiinnostuneita: Maiju Harju, Kaarina Sainio, Anna Hokkanen.
* Haluavat ainakin jatkaa: Iina Kaustinen (Salo), Päivi Salminen (Laitila)
* Sirpa Suomela ja Nina Petander ilmoittivat, että voivat tarvittaessa vetäytyä, mutta myös jatkavat mielellään.
* Vaihtoja: Helena Järnström, Blanka (jää eläkkeelle) -> Janina Svart, Blanka
* Paikkoja on ollut 9. Asiaa pohdittiin siten, että Ytimen edustus vastaisi kimppojen kokoa.   
  Satakirjastot 16 kuntaa, Vaski 18, Loisto-kirjastot 6, Blanka-kirjastot 2, Somero.

**Keskustelun jälkeen päätettiin, että**:

* kimppojen paikat jakautuvat seuraavasti: 1 Blanka, 1 Loisto, 4 Vaski, 3 Satakirjastot
* Blankan edustaja on Janina Svart, Loiston edustajana jatkaa Minna Leinonen, Satakirjastojen uusiksi edustajiksi valittiin ne, jotka ilmoittivat kiinnostuksensa ennen kokousta tai sen aikana: Maiju Harju ja Anna Hokkanen. Katriina Sarkkisen oletetaan jatkavan.
* Vaskin osalta asiasta järjestetään äänestys. Ehdokkaat esittäytyvät esim. padlet-sivustolla ja äänestää saavat Vaskin Varsat.

1. **Nuortenkirjastotyö: miten menee?**

* Onko koronahuolet ja / tai kuntien säästötoimet yleisestikin lisänneet levottomuutta?
* Sovitaanko taas oma nuki-työtä koskeva palaveri?

Asiasta keskusteltiin. Esim. Naantalissa pääkirjastossa nuorisotyöntekijä paikalla kerran viikossa, etsivän nuorisotyön ihmisiä paikalla silloin tällöin, ei kummempia ongelmia. Turun pääkirjastossa on hyvin rauhallista.

Paikalla oli vähän nuortenkirjastolaisia, sovitaan seuraavasta nuortenkirjastotyötä koskevasta tapaamisesta myöhemmin.

1. **Kokemuksia etävinkkaamisesta.**

* Voidaanko yhdessä antaa alueelle etä-kirjavinkkausjoululahja? Kouluille, joissa ei vielä ikinä ole vinkattu?

Mukaan ilmoittautuivat heti Tuula, Sanna-Mari, Mervi. Ulvilan Katia kysytään mukaan. Leena vie tätä ideaa eteenpäin.

* Miia Utriaisen ehdotus: voiko päästä toisen vinkkaukseen ”takariviin istumaan”, eli mukaan seuraamaan ja oppimaan etävinkkaamista?
* Näitä mahdollisia vaihtoja voi ehdotella teamsissakin jatkossa.
* Katsotaan yhdessä hieman vanhentunutta medialähettipankkia: mitä sille tehdään?
* Pankki räjäytetään. Leena kokoaa vinkkaripankin, jossa näkyy etävinkkaus-optio.

1. **Muita esille nousevia asioita**

Satusalkuista voitaisiin jokunen vaihtaa, kun 1.12. Anne ja Leena matkustavat Poriin pakopelin takia.

1. **Sovitaan seuraava tapaaminen: pe 12.2. klo 13 teamsissa.**
2. Vaskin varsojen asioita

* Aineiston merkitseminen aihetarroilla ja mahdollinen merkintätapojen yhdistäminen: kartoitus tehty Vaskin johtoryhmän pyynnön mukaisesti. Jatkotoimia seuraa ehkä keväällä. Asia siirtyy takaisin Vaskin kokoelmatyöryhmälle.